અમદાવાદમાં લઠ્ઠાકાંડની ઘટના બાદ નવસારી પોલીસ પણ એલર્ટ બની છે અને દેશી દારૂ ગાળવાની ભઠ્ઠી ઉપર રેડ કરીને આ દુષણમાં સંડોવાયેલા 15 જેટલા લોકોને ઝડપી પાડ્યા છે. જોકે શહેરમાં આજે પણ દેશી દારૂની પોટલી ખુલ્લેઆમ વેચાણ થઈ રહ્યાનું ભાસ્કરના સ્ટીંગ ઓપરેશનમાં પ્રકાશમાં આવ્યું છે. અમદાવાદમાં વર્ષ અગાઉ થયેલા લઠ્ઠાકાંડથી 100થી વધુ લોકોના મોત થયા હતા. એ પછી સુરતમાં પણ લઠ્ઠાકાંડની સ્થિતિ સર્જાઈ હતી. અમદાવાદમાં પુન: એક વખત લઠ્ઠાકાંડ બહાર આવ્યો છે ત્યારે સમગ્ર રાજ્યમાં દેશી અને વિદેશી દારના વેચાણ ઉપર સંપૂર્ણ બ્રેક લગાવવા પોલીસે ગડમથલ શરૂ કરી છે. નવસારી પોલીસ પણ તેનાથી બાકાત નથી.